Luva lingvo

La luva lingvo estas antikva lingvo, aŭ grupo de lingvoj, ene de la anatolia branĉo de la hindeŭropa lingva familio.

La etnonimo luva devenas de Luvia - la nomo de la regiono en kiu loĝis la luvianoj. Luvia estas atestita ekzemple en la hititaj leĝoj.

La du specoj de pra-luva aŭ luva (en la mallarĝa signifo de ĉi tiuj nomoj) estas konataj laŭ la manuskriptoj en kiuj ili estis skribitaj: kojnskriba luva kaj hieroglifa luva. Ne ekzistas konsento pri tio, ĉu ĉi tiuj estis unu lingvo, aŭ du proksime rilataj lingvoj.

Kategorio:Mortintaj lingvoj de Azio